CELEX: 32019D0160
Language: da
Date: 2019-01-24 00:00:00
Title: Kommissionens gennemførelsesafgørelse (EU) 2019/160 af 24. januar 2019 om indrømmelse af en midlertidig undtagelse fra de krævede betingelser for certificeret frø og sædekorn i Rådets direktiv 66/401/EØF og 66/402/EØF (meddelt under nummer C(2019) 305) (EØS-relevant tekst.)

1.2.2019   
               
               
                  DA
               
               
                  Den Europæiske Unions Tidende
               
               
                  L 31/75
               
            
         KOMMISSIONENS GENNEMFØRELSESAFGØRELSE (EU) 2019/160
         af 24. januar 2019
         om indrømmelse af en midlertidig undtagelse fra de krævede betingelser for certificeret frø og sædekorn i Rådets direktiv 66/401/EØF og 66/402/EØF
         
            
               (meddelt under nummer C(2019) 305)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 66/401/EØF af 14. juni 1966 om handel med frø af foderplanter (1) og Rådets direktiv 66/402/EØF af 14. juni 1966 om handel med sædekorn (2), særlig artikel 17, stk. 1, og
         ud fra følgende betragtninger:
         
                     (1)
                  
                  
                     De usædvanligt varme og tørre klimaforhold i 2018 i Sverige har forårsaget manglende jordfugtighed, som har beskadiget og udsat plantevæksten for stress, hvilket har betydet ringere høstudbytte og frøkvalitet.
                  
               
                     (2)
                  
                  
                     Forsyningsvanskelighederne for frø og sædekorn blev også forstærket af den regnfulde høstsæson i 2017, der i Sverige forårsagede en mangel på frø og sædekorn til forårssåningen i 2018.
                  
               
                     (3)
                  
                  
                     Derfor råder Sverige nu kun over en begrænset mængde overskydende frø af foderplanter og sædekorn til forårssåning fra den foregående sæson og vil ikke kunne høste tilstrækkeligt frø og sædekorn til at dække efterspørgslen i foråret 2019.
                  
               
                     (4)
                  
                  
                     Andre medlemsstater, som også delvist oplever høstvanskeligheder, har kun i begrænset omfang kunnet dække Sveriges behov for frø og sædekorn.
                  
               
                     (5)
                  
                  
                     I lyset af disse omstændigheder er der opstået midlertidige vanskeligheder ved den almindelige forsyning af frø af foderplanter og sædekorn til forårssåning, som forventes at fortsætte i Sverige. Disse vanskeligheder kan kun løses ved i en nærmere fastlagt periode at tillade handel i Unionen med en passende maksimumsmængde af certificeret frø af foderplanter og certificeret sædekorn til forårssåning, der er produceret i Sverige, af kategorien »certificeret frø af anden generation«/»certificeret sædekorn af anden generation«.
                  
               
                     (6)
                  
                  
                     Derfor bør der med undtagelsen i denne afgørelse på visse betingelser og med visse begrænsninger gives tilladelse til handel i Unionen med certificeret frø af foderplanter og certificeret sædekorn til forårssåning, der er produceret i Sverige, af kategorien »certificeret frø af anden generation«/»certificeret sædekorn af anden generation«.
                  
               
                     (7)
                  
                  
                     Det fremgår af de oplysninger, som Sverige har givet Kommissionen, at der i alt er behov for 2 525 ton frø af foderplanter og 18 240 ton sædekorn til forårssåning for at afhjælpe disse forsyningsvanskeligheder for en periode, der udløber den 30. juni 2019.
                  
               
                     (8)
                  
                  
                     Undtagelsen bør ikke berøre anvendelsen af de øvrige betingelser for denne kategori af henholdsvis certificeret frø og sædekorn af anden generation, jf. direktiv 66/401/EØF og 66/402/EØF.
                  
               
                     (9)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            
               1.   På de i stk. 2-5 omhandlede betingelser gives der tilladelse til handel i Unionen med frø af foderplanter og sædekorn til forårssåning, der er produceret i Sverige, af kategorien »certificeret frø af anden generation«/»certificeret sædekorn af anden generation« for en periode, der udløber den 30. juni 2019.
            
            
               2.   Den samlede mængde frø og sædekorn, for hvilken der gives tilladelse til handel i Unionen i henhold til denne afgørelse, må ikke overstige 2 525 ton frø af foderplanter og 18 240 ton sædekorn til forårssåning.
            
            
               3.   Frø og sædekorn som omhandlet i stk. 1 skal leve op til kravene i bilag II til direktiv 66/401/EØF og i bilag II til direktiv 66/402/EØF for så vidt angår de betingelser, der skal opfyldes for frø og sædekorn af kategorien »certificeret frø af anden generation«/»certificeret sædekorn af anden generation«.
            
            
               4.   Uden at dette berører mærkningskravene i direktiv 66/401/EØF og direktiv 66/402/EØF skal det på den officielle etiket angives, at det pågældende frø og sædekorn er af en kategori, der ligger under kategorien »certificeret frø af anden generation«/»certificeret sædekorn af anden generation«.
            
            
               5.   Der gives tilladelse til handel med frø og sædekorn som omhandlet i stk. 1 efter indgivelse af en ansøgning om markedsføringstilladelse i henhold til denne afgørelse.
            
         
         
            Artikel 2
            Medlemsstaterne underretter straks Kommissionen og de øvrige medlemsstater om de mængder frø og sædekorn, for hvilke de har givet tilladelse til handel i henhold til denne afgørelse.
         
         
            Artikel 3
            Denne afgørelse er rettet til medlemsstaterne.
         
         
            Udfærdiget i Bruxelles, den 24. januar 2019.
            
               
                  På Kommissionens vegne
               
               Vytenis ANDRIUKAITIS
               
                  Medlem af Kommissionen
               
            
         
         
            (1)  EFT 125 af 11.7.1966, s. 2298/66.
         
            (2)  EFT 125 af 11.7.1966, s. 2309/66.